Vrou vermoor oor sy glo nie welkom is nie | Maroela Media
'n 30-jarige man is in hegtenis geneem ná hy 'n vrou Maandag in die vroeë oggendure in Sunnyside doodgeskiet het.
Kapt. Daniel Mavimbela, woordvoerder van die polisie, het gesê die verdagte het glo saam met 'n vriend en twee vroue 'n kuierplek verlaat. Hulle het in 'n Mercedes Benz Viano geklim wat deur die vriend bestuur is.
"Daar het glo 'n argument ontstaan omdat die slagoffer blykbaar nie welkom was in die motor nie. Die verdagte het 'n handwapen na vore gebring en die vrou glo in die kop geskiet voor hy hom uit die voete gemaak het," het Mavimbela gesê.
Die polisie het verskeie plekke besoek waar die man glo kon wegkruip. "Die verdagte het geen ander keuse gehad as om homself aan die polisie oor te gee nie," het Mavimbela verduidelik.
Daar is tydens die inhegtenisneming beslag gelê op 'n vuurwapen waarvan die reeksnommer afgevyl is, asook ammunisie.
Volgens Mavimbela sal die verdagte van moord asook die onwettige besit van 'n vuurwapen en ammunisie aangekla word.
Hy sal binnekort in die Pretoria-landdroshof verskyn.
Sommer net omdat sy nie welkom is nie, geen respek vir niemand en dan nog vuurwapen met afgevylde nommer.
Dis erger as daai Wilde Weste movies van ouds…..
Hoop hy is ook nie welkom in die tronk nie …
Dis nou om dit nié sagkens te stel nie…. skiet die persoon wat nie welkom in die motor is nie! Nee kyk, die duiwel en sy magte is dik gekonsentreer oor Suid Afrika. Gaan soek gerus in jou Biblioteek die boek "This present Darkness" deur Frank E Peretti. Dit is gebasseer op Efesiers 6:12 "Ons stryd is nie teen vlees en bloed nie…Dit is 'n boeiende verhaal, maar gee mens baie insig oor hoe dinge in die geestelike realm werk.